JohanHeinsen/ENO huggingface dataset:
Den Nord-Cimbriske Tilskuer, 1826-11-03
Avertissements. Da Hs. Majestæt allernaadigst har besluttet at udbetale til Mandskaberne deres tilgodehavende Douceur= og Undermunderingspenge for Aarene 1813, i 14 og 15, saa har Allerhøistsamme igjennem det danske Cancellie ladet udfærdige en Placat af 13de October indeværende Aar, der bestemmer de Regler, hvorefter denne Udbetaling skal foretages, og de Forskrifter, som i denne Anledning bør følges, saavel af Øvrigheden og Amtstuen, som af Mandskabet, til hvem Udbetalingen skeer enten ved Liqvidation i de kongelige Skatter, eller ved særskildt Afbetaling til de Tilgodehavende, eller og ved Jnd fordring af Regiments=Kassens Tilgodehavende hos dem, som mueligen ved Aftegningen kunne have erholdet for meget Af denne Placat har jeg ladet henlægge et Exemplar hos enhver Lægdsforstander, og enhver Lægdsmand, og derhos befalet Sognefogderne, at lade ved Kirke= og Gadestævne samme bekjendt jøre for alle Sognes Beboere, til enhver Vedkommendes Efterretning. Paa Grund heraf indkaldes herved alle og enhver, som her fra Amtet maatte være udskreven til Militair=Tjeneste, og som formene sig i forbemeldte Aar at have Douceur, eller Undermunderingspenge tilgode, hvad enten de for Tiden opholde sig her i Amtet eller have taget Ophold andensteds, at møde inden 3 Maaneder fra Dato, sub poena præclusi et perpetui silentii, ved Amtstren i Thisted, saaledes, at alle de, som opholde sig her i Amtet, skulle være pligtige at møde personligen, for at modtage Afregningerne, og medtage deres Skyldbøger, eller Jndrulleringspasser, til Beviis for, at de ere rette Vedkommende, til hvem Aftegningerne blive at udlevere; hvorimod de, som opholde sig udenfor dette Amt, skulle have Tilladelse til at lade deres Afregninger modtage ved Andre, som ved de Paagieldendes Afregningsbøger eller Jndrulleringspasse, godtgjøre, at være hertil berettigede, ligesom Arvingerne efter de afdøde Mandskaber ogsaa, naar de godtgjøre deres Arveret, kunne gjøre sig Haab, efter foregaaende Undersøgelse om hvorledes Arven bør fordeles, at faae disse Afregninger udleverede. Jøvrigt vil af Amtstuen blive bekjendtgjort de Dage, hvorpaa Aftegningen Lægds- og Sogneviis vil blive foretaget, hvorefter Vedkommende, med Hensyn til Mødetiden, bør rette sig. Til Slutning anmærkes, at for saavidt efternævnte Compagnier angaaer, ved hvilke ingen Afregninger have kunnet opg res, af Mangel paa Lønningsbøger, nemlig: 1ste Livregiments 3die Bataillons 2det Compagnies, og 4de Bataillons 1ste, 2det og 3die Compagnier; Dronningens Livregiments 3die Bataillons 1ste Compagnie, samt 4de Bataillons 1ste og 4de Compagnier:
Den Nord-Cimbriske Tilskuer, 1826-11-03
Det Fyenske Infanterie=Regiments 3die og 4de Batailloners samtlige 10 Compagnier; Det Jydske Jæger=Corpses 1ste Bataillons 2det Compagnie, og 2den Bataillons 2det, 3die og 4de Compagnier; Det Slesvigske Jæger-Corpses 2den Bataillons, 3die, 4de og 5te Compagnier; Det forrige Jydske Skarpskytter=Corpses 2den Bataillons samtlige 5 Compagnier; Det forrige Ærøiske Auxiliair=Compagnie; skal føies følgende Foranstaltninger i Henseende til Mandskabets tilgodehavende Douceur- og Under munderings=Penge for Aarene 1813, 14 og 1., nemlig: a) At de Mandskaber, som i disse 3 Aar have været til Tjeneste, skulle forinden indeværende Aars Udgang, under Tab af deres Fordring, melde sig hos det, deres Opholdsted nærmest garnisonerende Jnfanterie-Regiment eller Jæger=Corps, og aflevere deres ihændehavende Afregningsbøger til saadant Regiments eller Corpses Chef, eller Commandeur, hvilken, efter at have revideret Afregningsbøgerne og forsynet dem med deres Paategning, tilbageleverer Mandskabet samme, for at disse dermed kunde melde sig ved vedkommende Amtstue, for at faae deres derefter tilgodehavende Douceur, og Undermunderingspenge liqviderede i deres resterende Landskat, eller contant udbetalte. b) At de Mandskaber af meerbemeldte Regimenter eller Corpser, som ikke maatte være forsynede med Afregningsbøger, tilkjendegives herved: At da de ikke paa anordnet Maade kunne godtgjøre at have Douceur= eller Undermunderingspenge tilgode, saa maae alt Krav fra deres Side i denne Henseende bortfalde. Thisted Amtshuus, den 2den November 1826. Faye,
Den Nord-Cimbriske Tilskuer, 1826-11-03
Amtmand, samt Ridder og Dannebrogsmand.
Den Nord-Cimbriske Tilskuer, 1826-11-03
Onsdagen den 8de November næstkommende, og følgende Dage, om Formiddagen Kl. 10 slet, bliver i Øsløs Præstegaard foretaget offentlig Auktion over en betydelig Deel Ind- og Udboe, bestaaende af: Sølv, Kobber, Messing, Jern, Tin, Porcellain, Meubler, Linned, Sengeklæder, Kjøkken= og Bryggersredskaber, samt nogle Bøger, ligesom og Besætning af Vogne, Plouge, Harver, Køer, Qvier, Stude og Heste, m. M.; alt tilhørende Stervboet efter afgangne Pastor Andreas Christopher Tirck. Thi indbydes Lysthavende. Hann-Herredernes Comptoir paa Aagaard, den 30te October 1826. Kjer.
Den Nord-Cimbriske Tilskuer, 1826-11-03
Bortforpagtning. Vestergaard i Wiisbye Sogn og Bye, i Hassing Herred, Thisted Amt, med Bygninger og Eiendomme, Hartkorn 12 Tdr. 2 Fdkr. 2 1/3 Alb., samt en ved Gaarden staaende Vindmølle, til Gaardens egen Maling, saa og benævnte Sogns Konge- og Kirkekorntiende, hver matrikuleret for 10 Tdr. Hartkorn, og er tiendeydende Hartkorn omtrent 77 Tdr., agter Undertegnede at bortforpagte i 6 til 10 hinanden paafølgende Aar, fra 1ste Mai 1827 at regne. Gaardens Bygninger ere gode, endeel af disse nye, med Grundmuur, og de øvrige med Muur og Bindingsværk, vel vedligeholdte, samt indrettet til en Familie uden Bondestanden. Korn-Udsæden har været fra 60 til 70 Tdr., og Avlen, det ene Aar med det andet, fra 80 til 100 Læs Korn, samt fra 30 til 50 Læs Høe. 4 a 6 Bæster, 30 Fæekreature, og fra 50 til 70 Stykker Faar har været holdt. Eiendommene ere meget forbedrede, og en betydelig Deel af samme i den senere Tid opbrudt og mærglet, saa Udsæden og Avlen herefter vil blive betydeligt mere end forhen. Det fornødne Sædekorn kan blive Forpagteren leveret ved Tiltrædelsen, ligesom og Gaardens Besætning kan vorde ham i Forpagtning overdraget. Jldebrændsel haves i Nærheden af Gaarden i Overflødighed. Videre her at beskrive denne velbygte Gaard og dens Eiendomme, er overflødigt. Lysthavere behage at tage samme i Øiesyn, og om Forpagtningsvilkaarene snarest mueligt at henvende sig enten til undertegnede Eier, Hr. Proprietair Tøfting paa Tannerup, eller Hr. Proprietair Eiber til Ørum i sidstbenævnte Herred. Westergaard i Wiisbye pr. Thisted, den 26de October 1826. J. K. sal. Høyers. Min yttrede Forventning, paa egne og de øvrige Landbeboeres Vegne, - see Amts-Avisen No. 75, d. A. - er bleven frugtesløs; thi den farlige Tyvs forbryder Anders Hansen har nu 3die Gang absenteret sig fra Thisted Arresthuus. Bør nu ikke Borgerskabets 2den Afdeling, enten træde i Stedet, for, eller i det mindste assistere Arrestforvareren og Vægteren, Publicum dømmer, Wilholm, den 1ste November 1826. W. Voermann.
Den Nord-Cimbriske Tilskuer, 1826-11-03
En Vindovn, eller Bielæggerkakkelovn ønskes til Leie. De der maatte have en Saadan bedes at henvende dem til Bogtrykkeriet, hvorfra Liebhaveren anvises.
Den Nord-Cimbriske Tilskuer, 1826-11-03
En omreisende Bødkersvend, ved Navn Abraham Rosengreen, der, efter det hos ham forefundne Pas, var hjemmehørende i Fridericia, er ved Døden afgaaet den 20de October 1826 i Yd bye Sogn og Bye, Thisted Amt.
Den Nord-Cimbriske Tilskuer, 1826-11-03
Blandinger. J Neapel har der i denne Tid være to store Høitideligheder. Den 18de Septbr. begav hele Hoffet sig i Procession til Piedegrotteskirken for at bevidne et derværende Mariabillede sin dybeste Ærbødighed. Den anden store Festdag var i Anledning af den hellige Januarius. Kl. 10 enhalv stod Blodet paa Alteret, og Kl. 11 var det flydende. Folket jublede, og den kongl. Familie bevidnede Stadens Skytshelgen sin Taknemlighed ved at kysse Flasken, som indeholdt det mirakuleuse Blod. Den lille Hertug af Bordeaux blev af Commtesse v. Gontout ført frem for Hs Majestæt, og Klæderne trukne af ham, for at det medicinske Fakultet kunde bevidne, at han ingen Legemsfeil besad; derpaa blev han igjen iført sine Klæder, og overleveret til Hertugen af Riviere, som hans fremtidige Opdrager.
Den Nord-Cimbriske Tilskuer, 1826-11-03
Hertugen af Anhalt Kothen har befalet, at enhver Præst, som for Fremtiden vil givte sig, først skal indhente Landsherrens Tilladelse, og nævne Gjenstanden for sit Valg: Den Plante, hvis Blade man nylig i Tydskland, har opfunden isteden for Mulbærblade, til Næring, for Silkeormene, er: Acer tataricum.
Den Nord-Cimbriske Tilskuer, 1826-11-03
J Brest har de omstreifende Missionairer atter givet Anledning til nogle Uroligheder i Skuespilhuset, som nu bliver lukket til deres Afreise.
Den Nord-Cimbriske Tilskuer, 1826-11-03
Sultan Mahmud har antaget den europæiske Skik, at lade Viinhandlerne løse Patenter. Denne Afgift, siger man, vil aarlig indbringe ham 25 Millioner, hvorimod Mahomedanerne nyde den Frihed, at drikke Prophetens Skaal i Viin. Undersøgel erne i Anledning af den sidste Tumult blandt de Studerende i Halle ere nu tilendebragte og Hovedmændene reglegerede, Andre straffede med Consilium abeundi. Disse Optøier have vakt saameget større Mishag paa høiere Steder, da en Hofdame har besværet sig over, at være bleven insulteret af Studenterne paa sin Gjennemreise for kort siden.
Den Nord-Cimbriske Tilskuer, 1826-11-03
Den engelske Sømagt i Middelhavet bestaaer forTiden af 1 Skib paa 86 Kanoner, 2 paa 48, 2 paa 46, 1 paa 28, 1 paa 26, 1 paa 20, 3 paa 18, 4 paa 10 og 1 paa 6 Kanoner.
Den Nord-Cimbriske Tilskuer, 1826-11-03
Der er nylig bleven anholdt 3 Kister med Menneskelig som skulde have været transporteret fra Liverpool, til Skotland. J en Kielder fandt man ved samme Leilighed et Oplag af ikke færre, end 35 af Fattig Kirkegaarden opgravede, tildeels nedsaltede Liig, der ligeledes skulde have været forsendte til Skotland, hvor intet Cadaver er at faae for Penge; thi enhver Skotter har største Ærbødighed for Liig.
Den Nord-Cimbriske Tilskuer, 1826-11-03
Den 13de f. M. styrtede en betydelig Bygning i Bartholemew=Close i London ned, der indeholdt Hestestald og Vognremisse. To Mennesker bleve, med megen Besværlighed, lemlæstede igjen udgravede mellem Ruinerne; men et betydeligt Antal Heste, hvoraf enhver var vurderet til 60 Pd. Sterl., vare alle døde. Fra Odessa meldes om en i Districtet Powlograd, den 22de Septbr., under stærk Dundren, lige i Middagsstunden nedfaldet Acrolit som vog 2 Pud (80 Pd.) og havde et mørkblaat, næsten sort Udseende, med mange Smaahuller paa Overfladen.
Den Nord-Cimbriske Tilskuer, 1826-11-03
J et privat Brev fra Turin af 10de Septbr. fortælles følgende besynderlige Begivenhed: To engelske Herrer reiste fra Genua til Turin, men bleve standsede af en Røverbande, 12 til 14 Md. stærk. Da de Alle vare vel bevæbnede, var al Modstand unyttig. De mistede Alt, hvad de havde hos sig, og bleve i Ordets sande Betydning tilbage: en chemise. Efter at have sagt Engelænderne Farvel med den yderste Hof lighed, bortfjernede Røverne sig for at deele deres Bytte, som bestod af de Reisendes Garderobe, 4000 Franker i Guld, og to Flasker af le Roy." Den første Flaske, mrk. No. 1, indeholdt et voldsomt Laxetiv, og No. 2 et Vometiv; nu var en Theeskefuld af hver Flaske en fuld Dosis, og da Røverne vare ganske uvidende om Drikkens Natur, antog de det for en stærk Spiritus, og da Brændeviin udgjorde en væsentlig Deel deraf, drak de det. - Een døde af Virkningerne, de Andre krøbe hjem; men to ganske udmattede Kieltringer bleve grebne, ere i forrige Uge examinerede for den herværende Ret, og ville næste Torsdag blive henrettede.
Den Nord-Cimbriske Tilskuer, 1826-11-03
J Paris existere der nu 12 Ægteskabs Procuratorer, og næsten hver Dag udbydes Piger og Enker med en Formue fra 500 til 50,000 Franker. Den Berømteste er Hr. Villaume. Han blev forleden som forrykt bragt til Charenton, hvor han blev ved at stifte Ægteskaber. Det hele Daarehuus, som dengang havde to Keisere, fem Konger og andre Store i Overflødighed, blev af ham rigeligen forsynet med Prindsesser og Comtesser, indtil han, heelbredet ved Jisomslag, atter kunde sammenkoble de ikkeforrykte Parisere og Pariserinder. En Silkevæversvend i Berlin havde en FabrikantsDatter til Kjereste, imod hendes Forældres Villie. Da de ingen Mulighed saae til at blive gifte, gik de ud sammen til Bummelsbergersøen og styrtede sig, bundne til hinanden, i den vaade Grav.
Den Nord-Cimbriske Tilskuer, 1826-11-03
J Arriegedepartementet boer en Præst som havde en Tjener, der i, sin yngre Alder havde aflagt Klosterløvte. Denne er bleven saa dødelig forelsket i en Jomfru paa 75 Aar, at han er reist til Rom for at blive løst fra hiint Løvte. Det er ikke at tvivle paa, at jo Paven under ham den Fornøielse.
Den Nord-Cimbriske Tilskuer, 1826-11-03
J Slottet Carnay (i Montmorencydalen) har et ungt smukt Fruentimmer nylig styrtet sig ud fra et Vindue, for at undgaae at blive voldtaget. Uagtet 18 Fods Høide slap hun dog med nogle Kontusioner.
Den Nord-Cimbriske Tilskuer, 1826-11-03
Udenlandsk. Det har behaget Hs. Majestæt Kongen under 10de Dennes allernaadigst at tillade Chirurg Wieting at anvende sit Middel mod Bendelorme Men alle andre af ham udstædte Recepter skulle, som det bør forholdes med Recepter af de til Praxis uberettigede Personer afvises fra Apothekerne. Paa Forespørgsel, har Cancelliet svaret, at det ikke skjønnede rettere end at vedkommende Øvrighed, i Boer hvor den Afdødes Efterladenskaber ikke beløb sig til mere end Omkostningerne ved Begravelsen, kunne gjøre Udlæg efter Vurderingen. For nogen Tid siden er et Fruentimmer i Nakskou paagreben og arresteret, formedelst Barnefødsel i Døglsmaal. - J forrige Uge skar en Slagter i Fulgsøe Halsen over paa sig. Denne Handling, udførte han en Aften, paa en Tid hans Kone laae i Sengen hos ham. Han døde en halv Time efter at have tilføiet sig dette dræbende Snit med sin Slag, terkniv Bevæggrunden til Selvmordet angives at have været Frygt for Følgerne af et af ham kort forud begaaet stort Tyverie. Nu er det besuden opdaget, at han havde stiaalet en Stud.
Den Nord-Cimbriske Tilskuer, 1826-11-03
Den 16de Dennes jordedes paa Kirkegaarden i Ottense, ved Altona, de jordiske Levninger af Conferentsraad Lawatz. Efter den Afdødes eget Ønske, gik en Deel af Beboerne i den af ham stiftede Fattigcolonie Friederichsgade, i deres Coloniedragt, med Skolemesteren i Spidsen, foran Liget, som Altonas høie Øvrighed og første Jndvaanere fulgte.
Den Nord-Cimbriske Tilskuer, 1826-11-03
Ledige Embeder. Under det danske Cancellie: Byfoged-Embedet i Ringkjøbing og Herredsfoged Embedet i Ulfborg og Hind Herreder.
Den Nord-Cimbriske Tilskuer, 1826-11-03
Befordringer og Afgang. Under Rentekammeret: Den 30te Septbr. er Fuldmægtig i Rentekammerets fyenske og lollandske Renteskriver-Contoir, N. Kiær, beskikket til Cheifor Revisions-Contoiret under Lottoet i Kjøbenhavn; 2den Assistent i Bogholder-Contoiret under Lottoet, E. B. Andersen, til tillige at være Jnspecteur ved Tallotterie-Trækningerne i Kbhavn; 2den Assistent i Revisions-Contoiret under Lottoet, C. H. A. Chllern, til 1ste Assistent i samme Contoir, samt til Litteralforvalter ved bemeldte Lotto; og Exam. juris P. Møller til Assistent ved General=Lotto Revisionen. i Kjøbenhavn.
Den Nord-Cimbriske Tilskuer, 1826-11-03
Under Generalpostdirectionen. Den 22de August er Postføreren paa Routen mellem Kolding og Aalborg, Krigsassessor C. B. Knauell, allernaadigst entlediget fra bemeldte Embede, og den 6te Septbr. næstefter, afskediget Premierlieutnant A. F. R. Bruun, igjen i hans Sted beskikket til Postfører paa bemeldte Route. Den 20de Septbr., forhenværende Overtelegrafinspecteur, Overkrigskommissair H. E. Saabye, allernaadigst udnævnt til Postmester i Veile, fra 1ste Januar 1827 af at regne.
Den Nord-Cimbriske Tilskuer, 1826-11-03
Døde. Kjøbenhavn: Enkefrue Johanne S. Corwinis, f. Bruhn; Studiosus Hans H. Teisner Madsen, 22 Aar; Frederik D. Rømer, 26 Aar; Caroline V. Flygenring, 28 Aar: Else Kirstine Starup, f. Jørgensen, 38 Aar; forhenv. Restaurateur, Ludvig Schulich, 60 Aar; Anne K. Veilbye, f. Schlegel, 47 Aar; Bodil Steengaard, 69 Aar; Christiane M. Augustinus. Joh. P. Hansen, 52 Aar. Hellested, Præsteenken Marie Lund. Frauetbjerggaard: Sille Rafn, f. Strøyberg, 64 Aar. Nyborg: Fuldmægtig ved Amtstuen, Hans Pedersen, 40 Aar. Kjerteminde. Afskediget Premierlieutnant G. Hellesen, 62 Aar.
Den Nord-Cimbriske Tilskuer, 1826-11-07
Udenlandsk. Grækerland. Efterretningerne derfra, ere denne Post meget modsigende: Grækerne skulle, ifølge Skrivelse fra Smyrna af 5te September, under Oberst Fabrier og mange franske Officerer, med 4000 Mand, have havt en Fægtning med Tyrkerne paa den atheniensiske Slette; men da Obersten ikke kunde bringe dem til at staae, saa blev Corpset snart dreven paa Flugt, og Fabrier og flere afde franske Officerer, der vare saarede, maatte retirere til Nauplion. Efterretninger fra det sydlige Pelopones af 22de Septbr. sige derimod: at Fabrier og Kara Hyskakis havde ved Athen er. holdt en glimrende Seier over Tyrkerne, der havde tabt 2000 Mand. Athen var derved bleven undsat, hvis Besætning Storherren havde givet Ordre til, skulle springe over Klingen. Den 31te August, skal en for Grækerne fordeelagtig Fægtning være forefaldet med Jbrahim, hvorved hine skulle have gjort mange Heste og Qvæg til Bytte. Jbrahims nye Angreb paa Maina skal ogsaa have mislykkedes, og han har været nødt at flygte til Helos, hvorfra han den 14de Septbr. marscherede til Tripoliza, paa Veien skal han have ødelagt og brændt alting, men dog ved flere Skjermydfler, tabt 700 Mand. Han skal have ifinde at begive sig til Modon, for der at oppebie Flaadens Ankomst fra Alexandria. Breve fra Zante af 4de October i et Triester Blad fortælle, at Akropolis i Athen skal have overgivet sig til Seraskjeren Reschid, hvis Leir derimod, efter et græsk Blad, skal være overfalden af Grækerne, der have gjort et rigt Bytte i Vaaben, Klædningsstykker &c.
Den Nord-Cimbriske Tilskuer, 1826-11-07
Tyrkiet. Fra Constantinopel skrives under 29de Septbr.: at den brittiske Gesandt har paa en fortroelig Maade, ved sin Dragoman, ladet Reis Effendi underrette om de Forhandlinger, der i April have funden Sted mellem Hertugen af Wellington og Grev v. Resselrode i Petersburg. De ville ogsaa allerede være tiltraadte af de øvrige allierede Hoffer: men deres herværende Gesandtere mangle endnu de fornødne Jnstructioner, og selv Hr. Minziakihar Ordre, først efter at Alt, Ruslands National- Jnteresse vedkommende, er afsluttet, at entrere med Hr. Stratford Canning i Underhandling til Fordeel for Grækerne. Underhandlingerne i Akjerman ere sluttede ved det russiske Ultimatums fuldkomne Antagelse, og de tyrkiske og russiske Befuldmægtigede ere allerede afreiste.
Den Nord-Cimbriske Tilskuer, 1826-11-07
Rusland. Af General Major Fyrst Menzikows Beretning om Underhandlingerne med Perserne, seer man nu, at Aarsagen til Persiens Brud, med Rusland, har været: den persiske Minister Alaar=Khan, der deels for sin Uduelighed og deels for et Indgre, af 80,000 Tomans i Statskassen, skulle være styrtet, men som et Redningsmiddel valgte Krigen med Rusland; heri blev han understøttet af sin Svoger Prinds Abas Mirza, der af ungdommeligt uoverlagt Sværmerie og Ærgjærrighed ivrigt ønskede Krig. Snart prædikede Mollads Religionskrig blandt Folket, og Schachen, der frygtede sin Søn, Mollads og Folket: gav efter og samtykkede i Krigen. Fyrst Menzikow var udsat for mange Farer, da man vilde have plyndret hans Bagage, og med Magt holdt ham tilbage, men han fik dog omsider Tilladelse til at afreise, hvortil den engelske Minister ved det persiske Hof, Hr. Macdonald, ogsaa ved sine kraftige Forestillinger hos Schachen, meget bidrog.
Den Nord-Cimbriske Tilskuer, 1826-11-07
Portugal. Storprioren for Christusorde, nen de Mendoza, er, tilligemed Ex Chefen for Søe Ministeriummet, Pozer, overbeviiste om Høi forræderie og om at være Forfatter til de oprørske Proclamationer i Porto. Storpriorens Venner, der ere af de mægtigste og største Familier, have forsøgt at redde ham ved Flugten; men Anslaget, blev opdaget, og havde kun flere Personers Hæftelse til Folge. Hs. Eminents sidder nu i Taarnet S. Juliao, hvorfra han ikke kan flygte, uden at alle Vagter reise med ham. J Algarve er der oprørske Bevægelser, understyttet af 2de Linie. Regimenter; men man haaber at faae det dæmpet, da den tappre Krigsminister, General Daun, er marscheret imod dem. Fra Falmouth meldes under 21de October: at Paketbaaden med Depescher er ankommen fra Lissabon, som melde et ny Oprør blandt Tropperne, 10,000 i Tallet. Den hedder: at de engelske Krigskibe paa Tajo lig opstilte i Linie, og Søesoldaterne ere landsatte Rygtet siger ogsaa, at Lord Beresford vil med mange Officerer ufortøvet afgaae til Portugal. Regentinden havde bestemt Aabningen af de Cortes Forsamling til den 30te f. M.
Den Nord-Cimbriske Tilskuer, 1826-11-07
Spanien Regjeringen har ikke allene bevilget Tilbagegivelsen af de portugisiske Overløberes Vaaben og Effecter, men der skal endog gives det! portugisiske Hof en Slags Satisfaction, fordi hine udartede Portugisere, paa spansk Gebet havde udraabt Don Miguel til Konge. General Silveira har faaet Ordre at forlade Kongeriget, og den forhenværende portugisiske Gesandt, Hr. Go mes, der ikke vilde aflægge Eed paa Constitutionen, og derfor opgav sin Post, har ogsaa maattet reise med Generalen; man ansaae ham for saameget desfarligere, som han stod i den nøieste Forbindelse med de Apostoliske. Der har været Spektakel mellem Sveitzertropperne i Madrid, nogle Spanier, der ville kaste Stene paa 5 franske Jægere, traf en Sveitzer; men Tummelen blev strax standset.
Den Nord-Cimbriske Tilskuer, 1826-11-07
Blandinger. Den brittiske Krigslup Pylades, har til Havannah opbragt en Dampbaad som Prise, fordi den hemmelig, for at skiule dem, havde taget nogle Negere ombord fra en, af hiin Slup, som Slavehandlerskib, opbragt spansk Skonnert. Det er et Særsyn at see et spansk Skib, som god Prise, ligge under en spansk Fæstnings Kanoner og midt for Næsen af den spanske Admiral Laborda.
Den Nord-Cimbriske Tilskuer, 1826-11-07
En fransk Krigsbrig har paa Gibraltar Rhed frataget en columbisk Kaper en fransk Brig, som var indbragt fordi den havde spansk Eiendom ombord.
Den Nord-Cimbriske Tilskuer, 1826-11-07
Skibet Catharine, Kapt. Toole, er total strandet paa Little Pentland Sherry; men Mandskabet reddet. Skibet Estafette, Kapt. Brandt, fra Memel bestemt til London, er den 20de Octbr. strandet paa Lemon Sand. Ved Hamborg er en af de saakaldte Melk=Evers den 28de f. M. kantret, og 10 Mennesker, omkomne. J Følge Udsagn af Mandskabet paa Skibet Adele, Kapt. J. A. Ramelow, som er ankommen fra Bordeaux til Kronstadt, er formeldte Kaptain den 29de Septbr. afvigte, mellem 5 a 6 om Aftenen, i Nærheden af Øeland, bleven savnet ombord; men ikke været at finde, og er følgelig altsaa druknet.
Den Nord-Cimbriske Tilskuer, 1826-11-07
Den 15de Octbr. strandede paa Oddens Rev, Rørvig Tolddistrict, Jagten Nordstjernen, Skipper J. Johansen af Glücksborg, kommende fra Sønderborg. Mandskab, Seil, Tougværk, med øvrigt Skibsredskab bjergedes; men af Ladningen, bestaaende af Tag= og Muursteen, bjergedes kun lidet.
Den Nord-Cimbriske Tilskuer, 1826-11-07
J London er i een Uge indført fra Udlandet 3,900 Qvarter Hvede, 150 dito Byg, og 25,500 dito Havre.
Den Nord-Cimbriske Tilskuer, 1826-11-07
Den danske Gesandt Grev v. Blome modtog den ham tillagte russiske Orden ledsaget med følgende Skrivelse fra Keiseren : "Med det Ønske, at kunne vise Dem vor Erkjendtlighed for den uforanderlige og oprigtige Iver, hvormed De stedse har bidraget til at opretholde det venskabelige Forhold, der hersker mellem Os og Hs. Majestæt Kongen af Danmark, saavel som Vor Velvillie for Deres i saamange Tilfælde, under Deres flereaarige Ophold i Vort Fædreland, udviste Hengivenhed for Rusland; udnævne Æ Dem til Ridder af den hellige Alexander=NewskiOrden, hvis Jnsignier Vi herved oversende Dem. Forblivende Deres velbevaagne.